**N á v r h**

**k pripomienkovaniu**

Mestské zastupiteľstvo v Šali na základe ustanovení § 4 ods. 3 písm. f), § 6 ods. 1   
a § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov a v súlade s § 18 ods. 2 zákona č. 131/2010 Z.z. o pohrebníctve v platnom znení

sa uznieslo na tomto

**Všeobecne záväznom nariadení**

**č. .../2018,**

**ktorým sa mení a dopĺňa Všeobecne záväzné nariadenie č. 11/2014**

**Prevádzkový poriadok pohrebiska Šaľa**

**Čl. I.**

Všeobecne záväzné nariadenie mesta Šaľa č. 11/2014 Prevádzkový poriadok pohrebiska Šaľa sa mení a dopĺňa takto:

1. V § 3 ods. 1 písm. d) sa vypúšťa text: vrátane vysádzania stromov a kríkov,
2. V § 4 sa dopĺňajú nové odseky 9, 10, 11 v nasledovnom znení:
3. Zakazuje sa návštevníkom pohrebiska a nájomcom hrobových miest vysádzať stromy   
   a kríky v celom areáli pohrebiska.
4. Pre podnikateľov poskytujúcich služby na pohrebisku alebo pre firmy, ktoré vykonávajú kamenárske práce, je pohrebisko prístupné počas prevádzkovej doby v pracovných dňoch (pondelok – piatok) od 8,00 hod. do 16,00 hod., pričom pri výkone prác na pohrebisku sú títo povinní správať sa spôsobom zodpovedajúcim pietnemu miestu a prerušiť práce hodinu pred začatím a počas pohrebných obradov. Pre vstup na pohrebisko je potrebný súhlas prevádzkovateľa pohrebiska. Zostatky materiálov pochádzajúcich z kamenárskych prác možno vyviezť z pohrebiska len na vlastné náklady, nemožno používať kontajnery na odpad.
5. Vykonávať kamenárske a iné práce na pohrebisku, vykonávať demontáž, odstraňovanie pomníkov a epitafných dosiek alebo ich súčastí možno vykonávať len po predložení písomného súhlasu nájomcu a predchádzajúcom upovedomení prevádzkovateľa pohrebiska a zaplatení poplatku za vstup podľa ust. § 11 ods. 6 tohto VZN.
6. V § 8 sa dopĺňa odsek 1 o nasledovný text:

V elektronickej forme zamestnanec prevádzkovateľa pohrebiska pravidelne aktualizuje údaje o hrobových miestach a nájomných zmluvách vo virtuálnom cintoríne v súlade   
s ust. § 17 ods. 4 písm. a) zákona o pohrebníctve.

1. V § 10 sa pôvodný text označuje ako odsek 1 a vkladajú sa nové odseky 2 až 6 v nasledovnom znení:
2. Prevádzkovateľ pohrebnej služby, u ktorého si v rámci činností objednávateľ pohrebného obradu dohodol zabezpečovanie a organizáciu pohrebného obradu, miestnu prepravu, prenos rakvy a pochovanie, sa posudzuje vo vzťahu   
   k prevádzkovateľovi pohrebiska ako obstarávateľ týchto služieb.
3. Obstarávateľ pohrebného obradu je povinný najmä:
4. odovzdať prevádzkovateľovi pohrebiska zamatrikovanú kópiu listu o prehliadke mŕtveho a štatistické hlásenie o úmrtí osoby, pre ktorú sa pohrebný obrad obstaráva,
5. kópiu splnomocnenia k obstaraniu pohrebného obradu od obstarávateľa pohrebu (ak je obstarávateľom pohrebu pohrebná služba),
6. riadiť sa prevádzkovým poriadkom pohrebiska a plánom pohrebných obradov a pochovávania určeným prevádzkovateľom pohrebiska,
7. uhradiť na základe objednávky poplatky súvisiace so vstupom na pohrebisko a s prenájmom márnice alebo priestorov domu smútku, slúžiacim k pohrebnému obradu v zmysle platného cenníka,
8. pochovanie, t. j. ukladanie ľudských pozostatkov alebo ľudských ostatkov do hrobu alebo uloženie urny s popolom na pohrebisku zabezpečovať vlastnými technickými prostriedkami.
9. Vstup obstarávateľa pohrebného obradu na vykonanie pohrebného obradu v meste Šaľa je podmienený úhradou oprávnených nákladov poverenému pracovníkovi prevádzkovateľa pohrebiska podľa cenníka služieb, ktorý je upravený v § 11 tohto VZN.
10. Obstarávateľ pohrebného obradu sa vždy pred vstupom na pohrebisko musí dohodnúť s prevádzkovateľom pohrebiska na príslušných podmienkach vstupu na pohrebisko a evidencie zosnulých. Najmä sa musí dohodnúť:
11. o tom, na ktorom mieste pohrebiska má byť podľa pasportu pochované telo zosnulého,
12. o vstupe motorových vozidiel do priestorov pohrebiska,
13. o postupe pri konečnom uzavretí rakvy pred pochovaním.
14. Prevádzkovateľ pohrebiska je povinný:
15. umožniť vstup pohrebnej službe na pohrebisko, ak sú splnené podmienky podľa § 10 odsek 3 písmeno a) – e) tohto VZN,
16. poskytnúť prenajaté priestory, ktoré sú vyhradené na vykonanie pohrebného obradu, vyčistené a upravené podľa dohody s obstarávateľom pohrebu,
17. zabezpečiť dohľad nad priebehom pohrebného obradu.
18. V § 11 sa dopĺňa nový odsek 6 v nasledovnom znení:
19. Jednorazový poplatok za vstup kamenárov za účelom vykonávania kamenárskych a iných prác na pohrebisku je 5,- Eur.

**Čl. II.**

Toto všeobecne záväzné nariadenie nadobúda účinnosť pätnástym dňom od vyvesenia na úradnej tabuli v meste.